CONSILIUL LOCAL AL MUNICIPIULUI


      S I G H I Ş O A R A

H O T Ă R Â R E A  NR. 54






        din 31 martie 2011

privind aprobarea acordării cotei părţi din veniturile obţinute de către Spitalul Municipal Sighişoara din închirierea către terţi a unor spaţii transmise în folosinţă gratuită

Consiliul Local al Municipiului Sighişoara;


Având în vedere expunerea de motive a Primarului municipiului la propunerea de aprobare a acordării cotei părţi din veniturile obţinute de către Spitalul Municipal Sighişoara din închirierea către terţi a unor spaţii transmise în folosinţă gratuită; 


Având în vedere adresa Spitalului Municipal Sighişoara, prin care se solicită stabilirea cotei părţi din veniturile obţinute în anul 2011 de către Spitalul Municipal din închirierea către terţi a unor spaţii aflate în folosinţă gratuită;


Având în vedere prevederile Hotărârii Consiliului Local nr. 32/27 martie 2003 pentru aprobarea Protocolului privind predarea-preluarea imobilelor în care îşi desfăşoară activitatea Spitalul Municipal Sighişoara;

Având în vedere prevederile Protocolului de predare - preluare încheiat între Direcţia de Sănătate Publică Mureş, pe de o parte,  şi Consiliul Local Sighişoara, pe de altă parte, cu privire la transferul managementului asistenţei medicale al Spitalului Municipal Sighişoara, aprobat prin Hotărârea Consiliului Local nr. 120/24 iunie 2010;
Având în vedere Raportul de specialitate al Direcţiei Administrarea Patrimoniului prin care se propune acordarea cotei de 50% din veniturile obţinute de către Spitalul Municipal Sighişoara din închirierea către terţi a unor spaţii transmise în folosinţă gratuită, îndeplinindu-se prevederile legale;

Având în vedere prevederile Ordinului nr. 1043/16 iulie 2010 al Ministrului Sănătăţii, privind aprobarea Normelor metodologice pentru elaborarea bugetului de venituri şi cheltuieli al spitalului public, cu modificările şi completările ulterioare;

Având în vedere prevederile art.16, alin (2) din Legea nr. 213/1998 privind proprietatea publică şi regimul juridic al acesteia, cu modificările şi completările ulterioare;

având în vedere avizele favorabile ale tuturor comisiilor pe domenii de specialitate;

            În baza art. 36 alin.( 2) lit. „c”, alin.(6) lit. „a”, pct.3, alin.(9), art . 45 alin. (3) şi art.115 alin. (1) lit. ,,b’’ din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă acordarea către Spitalul Municipal Sighişoara a cotei de 50% din veniturile realizate în anul 2011, din închirierea către terţi a unor spaţii transmise în folosinţă gratuită, pentru constituirea Fondului de dezvoltare a spitalului.

Art.2. Primăria municipiului şi Spitalul Municipal Sighişoara se încredinţează cu ducerea la îndeplinire a prezentei.

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului

9 ex.HG/FM

